**CENU APTAUJA NR. TNPz 2025/3**

**“Lietusūdens kanalizācijas remonts uz pašvaldības autoceļa Bērnudārza ielā”**

**INSTRUKCIJA PRETENDENTAM**

1. **Iepirkuma priekšmets:**
   1. Iepirkuma priekšmets: Lietusūdens kanalizācijas remonts uz pašvaldības autoceļa Bērnudārza iela.
   2. Apjomi norādīti pievienotajā 1.pielikumā – darbu apjomu tāme.
   3. **Paredzamais līguma izpildes laiks:** 1 (viena) mēneša laikā no Līguma noslēgšanas brīža.
   4. Līgums ar šīs cenu aptaujas uzvarētāju tiks noslēgts, pēc šīs cenu aptaujas rezultātā noskaidrotā finansējuma apjoma, kas nepieciešams darbu veikšanai, pieprasīšanas, apstiprināšanas un saņemšanas.
2. **Piedāvājuma iesniegšanas vieta:**
   1. Piedāvājumus pretendenti iesniedz, nosūtot tos uz e-pastu [iepirkumi@talsi.lv](mailto:iepirkumi@talsi.lv) līdz **2025. gada 31. janvāra plkst. 10:00**
   2. Kontaktpersona: Valdemārpils apvienības īpašumu apsaimniekošanas speciālists Einārs Ronis, tālr. 22402202.
   3. Iesūtot piedāvājumu, pretendentiem **obligāti** jānorāda: Pieteikums Nr. TNPz 2025/3 “Lietusūdens kanalizācijas remonts uz pašvaldības autoceļa Bērnudārza ielā”.
3. **Piedāvājuma noformēšana:**
   1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
   2. Pretendentam pie iesniedzamajiem dokumentiem, pievieno no savas puses aizpildītu, 2.pielikumu – Pretendenta pieteikumu un finanšu piedāvājumu.
   3. Lai izvairītos no kļūdām un lietusūdens kanalizācijas remonts tiktu plānots atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno 3. pielikums – Apliecinājums par objekta apsekošanu.
   4. Piedāvājumam jāatbilst 1. pielikumam – darbu apjomu tāme. Pretendentam jāizstrādā un jāiesniedz darbu apjomu tāme (1.pielikums) atbilstoši Ministru kabineta 2017. gada 3. maija noteikumiem Nr. 239 noteikumi par Latvijas būvnormatīvu LBN 501-17 “Būvizmaksu noteikšanas kārtība”.
   5. Pretendents iepriekšējo 2 (divu) gadu laikā (2023., 2024 un 2025. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros veikti kanalizācijas aku remonti vai pārbūves darbi. Pie iesniedzamajiem dokumentiem jāpievieno no pretendenta puses aizpildīts 4. pielikums – Pretendenta kvalifikācija un pieredze. Pie iesniedzamajiem dokumentiem jāpievieno apliecinoši dokumenti, kas pierāda pretendenta atbilstību prasītajai pieredzei (t.i., akts un dokumenti, kas apliecina veikto būvdarbu apjomu kā galvenajam būvuzņēmējam).
   6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Apmaksa tiek veikta 10 (desmit) darba dienu laikā pēc e-rēķina saņemšanas Valdemārpils apvienības oficiālajā e-adresē: https://www.latvija.lv/lv/Eaddress/write?address=\_DEFAULT@40900041063. Sūtot strukturētos elektroniskos e-rēķinus XML formātā, lūgums rēķinam klāt pievienot PDF faila formātu.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: [iepirkumi@talsi.lv](mailto:iepirkumi@talsi.lv). Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
   1. Pārbaudīs piedāvājumu atbilstību Instrukcijā pretendentam un lokālajā tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un lokālajā tāmē norādītajām prasībām. Neatbilstošie piedāvājumi netiks vērtēti.
   2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
   3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un lokālajā tāmē noteiktajām prasībām, kā arī citos gadījumos, kas noteikti normatīvajos aktos.